**HÓFÖDTE ÁLOM…**

A Lázár Ervin Program keretében iskolánk hatodikos tanulói, részt vehettek a FŐVÁROSI NAGYCIRKUSZ előadásán.

2020. január 30-án, egy napfényes csütörtöki napon vettünk részt a cirkuszi előadáson.

Az igazi cirkusz képes örömmel, nevetéssel, soha nem látott trükkökkel és mutatványokkal szórakoztatni a felnőtteket, gyerekeket egyaránt.

Varázslatos fényekben fürdött a manézs, a fények táncra perdültek, egyszer kecsesen cikáztak, máskor szivárvánnyá álltak össze.

Ahogyan önfeledten néztük a műsort, érzések, hangulatok, gondolatok keveredtek bennünk.

A lehetetlennek tűnő és az emberi teljesítőképesség határait feszegető, különleges nyelvezetével és sajátosságaival képes volt, olyan hatásokat kiváltani a gyerekekből, amelyekkel a hagyományos tanórai keretek között csak ritkán találkozhatunk.

A megismételhetetlen és varázslatos világban tett utazásunk során, rengeteg élménnyel, ismerettel gyarapodtunk.

KÖSZÖNJÜK a lehetőséget, hogy ebben a CIRKUSZI CSODÁBAN részt vehetünk!

 Markóné Zöldág Ágnes- 6. osztály osztályfőnöke





